32 Ühendriikide päevalehe omanik Knight Ridder teatas, et plaanib koondada 1700 töökohta lisaks 400-le, kelle koondamisest andis kompanii teada eelmise aasta lõpus.
Dow Jonesi juht Peter Kann tunnistas samuti, et Wall Streeti kasumiprognoosidega sammu pidamiseks tuleb kulusid kärpida, kuid ei soostunud täpsemaid kavasid avaldama.
Viimased kirjastajate kulude kärpimise kavad on otseselt põhjustatud Ühendriikide reklaamituru langusest.
Dow Jones teatas, et nende lipulaeva majanduslehe Wall Street Journal reklaamikäive on viie kuuga kahanenud 34%. Eelmise aasta samal ajal sai väljaanne kiidelda 39protsendilise kasvuga.
Mainekas päevaleht New York Times tahab aga drastiliselt langenud reklaamitulu tõttu sel aastal vallandada ligi kümnendiku töötajatest.
Saksamaa Süddeutsche Zeitung kirjutas, et kirjastuse Ameerika meediagrupp teatas kavatsusest kaotada kaheksa kuni üheksa protsenti 14 000 töökohast. Selle käiguga loodetakse tänavu kokku hoida 35 kuni 40 miljonit dollarit.
Meediagrupp põhjendab kavandatavaid kokkuhoiumeetmeid sellega, et ?kogu pressisektoris on alates selle aasta algusest tohutult langenud reklaamitulu.?